Source: https://relia.sk/blog.aspx
Timestamp: 2019-02-20 23:38:04+00:00
Document Index: 10506780

Matched Legal Cases: ['§ 6', '§ 6', '§ 6', '§ 6', '§ 1', '§ 2', '§ 6', '§ 65', '§ 43', '§ 6', '§ 6', '§ 6', '§ 6', '§ 5', '§ 293', '§ 5', '§ 6', '§ 6', '§ 8']

Povinnosti mzdovej účtovníčky pri uzávierke roka 2016 a legislatívne zmeny vo mzdovej učtárni k 1.1.2017
17. augusta 2016 22:20
Využite možnosť získať potrebné informácie už v decembri a získať tak čas na plnenie povinností po Novom roku. V čase konania seminárov už budú všetky zmeny pre rok 2017 schválené v Národnej rade.
1.12.2016 Bratislava, Hotel Saffron, Radlinského 27
2.12.2016 Nitra, Agroinštitút, Akademická 4
5.12.2016 Košice, Hotel Košice, Moldavská
12.12.2016 Trenčín, Hotel Elizabeth, Ulica gen. M.R.Štefánika
15.12.2016 Žilina, Hotel Slovakia, Nám. Ľ. Štúra
16.12.2016 Bratislava, Hotel Saffron, Radlinského 27
19.12.2016 Prievidza, Hotel Preuge, A. Hlinku 8
20.12.2016 Bratislava, Hotel Saffron, Radlinského 27 (kapacita max. 60 účastníkov)
1. Ukončenie roka 2016 (povinnosti mzdovej účtovníčky)
- povinnosti pri ročnom zúčtovaní preddavkov na daň za rok 2016, termíny
- vyplnenie tlačív „Vyhlásenie“ pre rok 2017
- „Potvrdenie o príjmoch zo závislej činnosti“ za rok 2016, popis zmien
- „Žiadosť o vykonanie ročného zúčtovania preddavkov na daň za rok 2016“
- vykonanie ročného zúčtovania za rok 2016, vysporiadanie preplatkov a nedoplatkov
- „Hlásenie“ za rok 2016 a „Prehľad“ pre rok 2017
- venovanie 2% (3%) za rok 2016,
- zamestnanecká prémia za rok 2016
- nezdaniteľné časti za rok 2016 – daňovník, manžel(ka), II. pilier, III. pilier, príklady
- tlačivá daňových priznaní FO za rok 2016
2. Legislatívne zmeny pre rok 2017
- Zákonník práce - minimálna mzda, sadzby minimálnych mzdových nárokov
- Sociálne poistenie - min. a max. vymeriavacie základy, dôchodky, dôchodkový vek
- Zdravotné poistenie – odpoč. pol. v roku 2017, ukončenie odvodov z podielov na zisku
- Daň z príjmov – zavedenie zdanenia podielov na zisku, nezdaň. časti a DB v roku 2017
- ... program bude doplnený v závislosti od konkrétnych zmien prijatých pre rok 2017
66 € s DPH (55 € bez DPH) predplatitelia Encyklopédie mzdárov www.drak.porada.sk alebo pri úhrade do 30.9.2016
Cena Nitra, Košice, Trenčín, Žilina, Prievidza
60 € s DPH (50 € bez DPH) predplatitelia Encyklopédie mzdárov www.drak.porada.sk alebo pri úhrade do 30.9.2016
V cene je zahrnutý obed a ďalšie občerstvenie počas seminára, rozsiahly pracovný materiál (150 strán) a kniha Jozefa Mihála „Daňové a odvodové tipy V. (2016)“.
9.7 DOBROVOĽNÍCI V ŠPORTE
17. augusta 2016 19:53
V zákone č. 406/2011 Z. z. o dobrovoľníctve sa v § 6 ods. 2 vkladá nové písmeno e), podľa ktorého dobrovoľník zapísaný v informačnom systéme športu môže dostať náhradu za stratu času pri vykonávaní dobrovoľníckej činnosti v športe. Výška náhrady je obmedzená hodinovou minimálnou mzdou, v roku 2016 tak nesmie presiahnuť sumu 2,328 eura na hodinu.
Najmä pre menšie športové kluby tak bude zaujímavé uzatvárať so športovými odborníkmi (napríklad mládežníckymi trénermi, vedúcimi mužstiev a pod.) dobrovoľnícke zmluvy v súlade s § 6 zákona o dobrovoľníctve. Pozor, podmienkou je zápis dobrovoľníckej zmluvy do informačného systému športu.
Podľa § 6 ods. 2 písm. e) zákona o dobrovoľníctve, v zmluve sa možno dohodnúť na materiálnom zabezpečení dobrovoľníka, najmä ide o:
- dopravu alebo úhradu cestovných náhrad spojených s cestou dobrovoľníka na miesto výkonu dobrovoľníckej činnosti,
- príspevok na úhradu nevyhnutných výdavkov na vykonávanie dobrovoľníckej činnosti (napríklad úhrada časti nákladov na mobil – komunikácia s rodičmi detí, vedením klubu a pod., úhrada výdavkov na športové oblečenie a pod.),
- poskytnutie jednotného oblečenia alebo iného osobného vybavenia
A podľa § 6 ods. 2 písm. e) sa možno dohodnúť na náhrade za stratu času najviac vo výške hodinovej minimálnej mzdy.
Podľa § 1 ods. 2 písm. c) zákona č. 283/2002 Z. z. o cestovných náhradách je možné poskytovať dobrovoľníkom náhrady – stravné, kilometrovné. Podľa § 2 ods. 1 druhá veta, pracovná cesta je cesta dobrovoľníka počínajúc nástupom na cestu z bydliska na do miesta plnenia dohodnutej činnosti, končiac návratom do miesta bydliska.
... aktuálna téma z knihy "Daňové a odvodové tipy V. (2016)"
17. augusta 2016 19:51
Príklad č. 2: Živnostník má honoráre z predaja svojho SW
Pán Karol je živnostník, živnosť má v obore predaja a servisu informačných technológií. Jeho príjem na živnosť je 1000 eur brutto mesačne. Pri zdanení príjmu zo živnosti (podľa § 6 ods. 1 zákona o dani z príjmov) využíva paušálne výdavky.
Popritom s istou SW spoločnosťou uzatvoril licenčnú zmluvu podľa § 65 Autorského zákona. Táto spoločnosť mu na základe zmluvy vypláca 1000 eur mesačne, spolu 12000 eur za rok 2016.
1. Pán Karol sa so SW spoločnosťou dohodol v zmluve tak, že honorár mu spoločnosť vypláca zdanený zrážkovou daňou podľa § 43 ods. 3 písm. h) zákona o dani z príjmov.
Z ročného honorára z licenčnej zmluvy vo výške 12000 eur brutto dostane pán Karol v čistom sumu 9525,60 eur. Honorár už nemusí priznávať vo svojom daňovom priznaní a ani z neho neplatí žiadne odvody.
Základ dane pre zrážkovú daň = 12000 – 240 eur lit. fond = 11760 eur
Zrážková daň = 19% z 11760 eur = 2234,40 eur
12000 – 240 (LF) – 2234,40 (daň) = 9525,60 eur
2. Ak by sa pán Karol dohodol tak, že by mu spoločnosť honorár vyplatila nezdanený a pán Karol by si honorár priznal sám v daňovom priznaní (šlo by o tzv. pasívny príjem), dopadlo by to takto:
Základ dane § 6 ods. 4 = 12000 – 4800 (paušálne výdavky) = 7200 eur
Daň 19% = 19% zo 7200 eur = 1368 eur
12000 – 240 (LF) – 1368 (daň) = 10392 eur
Z príjmu zdaneného podľa § 6 ods. 4 zákona o dani z príjmov (príjem za použitie diela, licenčná zmluva) sa zdravotné poistenie neplatí a bez ohľadu na výšku tohto príjmu sa nikdy neplatí ani sociálne poistenie.
V uvedenom prípade je zdanenie podľa § 6 ods. 4 jednoznačne výhodnejšie ako zdanenie zrážkovou daňou.
Pri príjmoch na základe licenčných zmlúv bude vo väčšine prípadoch výhodnejšie dohodnúť sa s platiteľom príjmu na nezdanení príjmu zrážkovou daňou s tým, že autor/umelec zdaní príjem sám v daňovom priznaní podľa § 6 ods. 4 zákona o dani z príjmov. Je to najmä preto, lebo pri tomto spôsobe zdanenia si autor/umelec zníži príjem o paušálne respektíve skutočné výdavky – tým sa mu základ dane zníži – a z takto zdaneného príjmu neplatí žiadne odvody.
9.6 DANE A ODVODY ŠPORTOVCOV
17. augusta 2016 19:48
Športovec so zmluvou o profesionálnom vykonávaní športu
Príjem športovca na základe zmluvy o profesionálnom vykonávaní športu sa považuje za príjem zo závislej činnosti – viď nové ustanovenie podľa § 5 ods. 1 písm. m) zákona o dani z príjmov (platné od 1.1.2016). Z pohľadu zákona o dani z príjmov tak športovec so zmluvou o profesionálnom vykonávaní športu má postavenie zamestnanca. Môže si uplatniť nárok na nezdaniteľnú časť, na daňový bonus na deti atď. Športová organizácia mu pri výplate príjmov strhne preddavok na daň zo závislej činnosti a po skončení roka mu na jeho žiadosť vykoná ročné zúčtovanie preddavkov na daň. Na druhej strane, na rozdiel od SZČO, si športovec ako zamestnanec nemôže znížiť základ dane o výdavky, či skutočné alebo paušálne.
Podľa zákona č. 461/2003 Z. z. o sociálnom poistení, prechodné ustanovenie § 293dm, účinné od 1.1.2016, v rokoch 2016 až 2018 sa športovec so zmluvou o profesionálnom vykonávaní športu nepovažuje za zamestnanca na účely zákona o sociálnom poistení. Športová organizácia ho počas tohto obdobia neprihlasuje ako svojho zamestnanca do Sociálnej poisťovne, športovec nemá povinné poistenie ako zamestnanec a poistné do Sociálnej poisťovne sa neodvádza. Na druhej strane si treba uvedomiť, že športovec nemá nárok na dávky zo Sociálnej poisťovne a nie je ani úrazovo poistený. Športová organizácia ho prihlasuje do Sociálnej poisťovne až od 1.1.2019.
Športovcovi preto možno odporúčať dobrovoľné dôchodkové poistenie, dobrovoľné nemocenské poistenie a dobrovoľné poistenie v nezamestnanosti. Rovnako možno pre krytie rizika úrazu pri športe odporúčať komerčné úrazové poistenie.
Podľa zákona č. 580/2004 Z. z. o zdravotnom poistení sa športovec so zmluvou o profesionálnom vykonávaní športu nepovažuje za zamestnanca. Športová organizácia ho preto neprihlasuje ako svojho zamestnanca do zdravotnej poisťovne. Športovec však musí mať zabezpečené (pokiaľ je poistencom podľa zákona o zdravotnom poistení) zdravotné poistenie iným spôsobom a to buď:
Športovec alebo športový odborník so (starou) pracovnou zmluvou
Príjem takýchto osôb sa naďalej posudzuje ako príjem zo závislej činnosti podľa § 5 ods. 1 písm. a) zákona o dani z príjmov.
Uvedené osoby majú postavenie zamestnanca podľa zákona o sociálnom poistení a podľa zákona o zdravotnom poistení. Športová organizácia ich má prihlásených ako zamestnancov v Sociálnej poisťovni a v zdravotnej poisťovni. Z ich príjmov sa odvádza poistné obvyklým spôsobom ako za zamestnancov.
Tu uvedené platí aj pre obdobný pracovný vzťah podľa osobitného predpisu v rezortnom športovom stredisku alebo pre dohody o práci vykonávanej mimo pracovného pomeru.
Športovec alebo športový odborník ako SZČO
Príjem športovca alebo športového odborníka ako SZČO je od 1.1.2016 v zákone o dani z príjmov osobitne definovaný v novom ustanovení § 6 ods. 2 písm. e).
Pri porovnaní výhodnosti postavenia športovca pri zmluve o profesionálnom vykonávaní športu versus športovca ako SZČO možno konštatovať, že výhodou športovca so zmluvou o profesionálnom vykonávaní športu je, že z príjmu neplatí sociálne ani zdravotné odvody. Táto výhoda je však spojená s nemožnosťou čerpať dávky zo sociálneho poistenia a problémom je zdravotné poistenie, ktoré musí mať športovec „nejako“ zabezpečené (pokiaľ je poistencom v SR).
Príjem športovca zo sponzoringu
Športovec, ktorý svoje príjmy zdaňuje ako SZČO, príjem prijatý od individuálneho sponzora zahrnie k svojim ďalším príjmom zo športovej činnosti príjmom zdaneným podľa § 6 ods. 2 písm. e) zákona o dani z príjmov.
Športovci, ktorí nemajú postavenie SZČO, postupujú tak, že príjem prijatý od individuálneho sponzora zdania podľa nového ustanovenia zákona o dani z príjmov § 8 ods. 1 písm. p). Čiže týka sa to:
< Predchádzajúca123 . . . 24Ďalšia >